gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8269, del 09-04-2018 (2018/3445)

Extracte de la Resolució de 21 de març de 2018, del rector, per la qual es convoquen les beques UMH per a la matrícula en estudis de la Universitat Miguel Hernández d'Elx per al curs acadèmic 2017-2018.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8269

Data del DOGV
:   09-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3445


Data del document
:   21-03-2018

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució de 21 de març de 2018, del rector, per la qual es convoquen les beques UMH per a la matrícula en estudis de la Universitat Miguel Hernández d'Elx per al curs acadèmic 2017-2018. [2018/3445]  
BDNS (identif.): 392602.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions   
http://www.pap.minhap.gob.es/bdnstrans:  
  
Primer. Beneficiaris  
Podran ser beneficiaris de beques els estudiants que es matriculen en el curs 2017-2018 en estudis de grau i en màsters oficials de la UMH que complisquen amb els requisits acadèmics i econòmics que estableixen els punts 4 i 5 d'aquesta convocatoria i que no complisquen els criteris que estableixen les convocatóries de MECD i Conselleria.  
  
Segon. Objecte  
La finalitat de les beques és facilitar l'accés dels estudiants a les titulacions universitàries oficials que ofereix la Universitat Miguel Hernández d'Elx, finançant les matrícules dels estudiants matriculats en ensenyaments oficials de la UMH de grau i de màster oficial, que complisquen els requisits de la convocatòria, garantint una formació universitària de qualitat.  
  
Tercer. Bases reguladores  
Accessibles en:   
http://registro.umh.es/files/2018/03/RE\_2018\_001\_4436.pdf  
  
Quart. Quantia  
La beca consistirà en l'exempció del pagament de les taxes per la prestació de serveis acadèmics universitaris que s'aproven per al curs 2017-2018, que hagueren hagut de ser efectivament abonades pel/per la beneficiari/ària. La dotació correspondrà amb el cost dels crèdits matriculats, amb un import total de 375.000 €.  
  
Cinqué. Termini de presentació de sol·licituds  
Les sol·licituds podran ser presentades des de l'endemà de la publicació d'aquesta convocatòria en el DOGV i fins a 15 dies després.  
  
Elx, 21 de març de 2018.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 8437, del 04-12-2018 (2018/10666)

Notificació de la sentència dictada en el judici verbal número 741/2016.
------------------------------------------------------------------------

### Dades del document

Número de DOGV
:   8437

Data del DOGV
:   04-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10306


Organisme emissor
:   Jutjat de Primera Instància Número 6 d'Alzira

Tipus de document
:   Edicte

Notificació de la sentència dictada en el judici verbal número 741/2016. [2018/10894]  
Procediment: judici verbal (250.2) [VRB] - 000741/2016.  
Demandant: Alquileres Alameda 34, SL.  
Procuradora: María Jesús Ferrús Zaragozá.  
Demandat: Rubén Sanz García.  
Procurador/a: -  
  
Amparo Martínez Pellicer, lletrada de l'Administració de justícia del Jutjat de Primera Instància número 6, certifique que, en les actuacions referenciades, s'ha dictat la resolució que, copiada en el que és necessari, diu el següent:  
  
«Jutjat de Primera Instància número 6 d'Alzira, València  
Procediment: assumpte civil 000741/2016.  
Sentència número 51/2017  
  
Dispositiva  
Estime íntegrament la demanda plantejada per María Jesús Ferrús Zaragozá, en representació de Alquileres Alameda 34, SL, contra Rubén Sanz García, condemne aquest a pagar, a l'actora, la suma de 740 euros més l'interés legal de la dita suma des de la interpel·lació judicial, incrementat en dos punts des de la data d'aquesta sentència fins al complet pagament i amb imposició expressa de costes al demandat.  
Contra aquesta resolució no es pot interposar cap recurs d'apel·lació.  
Aquesta és la meua sentència, que pronuncie, mane i firme.»  
  
Publicació. L'anterior sentència ha sigut llegida i publicada per la jutgessa que la va dictar en el dia de la seua data i en audiència pública, en done fe.  
Atés que es desconeix el domicili o la residència actuals de la part demandada, mitjançant la diligència d'ordenació de data de hui, de conformitat amb allò que disposa l'article 497.2 de la Llei d'enjudiciament civil, he disposat la publicació d'aquest edicte en el Diari Oficial de la Generalitat Valenciana per a dur a efecte la diligència de notificació de la sentència a la part demandada.  
  
Alzira, 25 d'octubre de 2018.- La lletrada de l'Administració de justícia: Amparo Martínez Pellicer.
Diari Oficial de la Generalitat Valenciana


Sumari del DOGV 8301, del 23-05-2018 (2018/4765)

Notificació de la sentència dictada en el procediment ordinari número 63/2017.
------------------------------------------------------------------------------

### Dades del document

Número de DOGV
:   8301

Data del DOGV
:   23-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/4765


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment ordinari número 63/2017. [2018/4765]  
Procediment: Assumpte Civil nombre 63/2017  
  
Pedro Moya Donate, lletrat de l'Administració de justícia del Jutjat de Primera Instància número 7 de Castelló de la Plana, faig saber que, en el judici referenciat, s'ha dictat la resolució l'encapçalament i dispositiva de la qual són del següent text literal:  
«Sentència número 118/2018  
Castelló de la Plana, 9 de març de 2018.  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, ha conegut aquestes actuacions de judici ordinari número 63/2017, promogudes a instàncies de Diana Orlovaite, representada pel procurador senyor Colón Gimeno i defesa per la lletrada senyora Badenes de la Torre, contra Diego David Ruiz Rosado, en rebel·lia, on ha sigut part el Ministeri Fiscal.  
  
Dispositiva  
Estime la demanda formulada pel procurador senyor Colón Gimeno en nom i representació de Diana Orlovaite contra Diego David Ruiz Rosado i dispose privar el demandat de la pàtria potestat respecte de la seua filla menor C.  
Tot això sense fer un pronunciament exprés de condemna a costes.  
  
Notifiqueu aquesta resolució a les parts i feu-los saber que en contra es pot interposar recurs d'apel·lació en el termini de 20 dies, que no suspendrà l'eficàcia de les mesures acordades.  
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació la part recurrent haurà de constituir un dipòsit de 50 euros, que consignarà en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Així, aquesta és la meua sentència, que pronuncie, mane i firme.»  
Atés que es desconeix el domicili o residència actuals de la part demandada, com a lletrat de l'Administració de justícia, de conformitat amb el que disposen els articles 156.4 i 164 de la Llei 1/2000, d'enjudiciament civil, ordene la publicació d'aquest edicte en el DOGV per a portar a efecte la diligència de notificació de la sentència al demandat, Diego-David Ruiz Rosado.  
  
 Castelló de la Plana, 9 de març de 2018.- El lletrat de l'Administració de justícia: Pedro Moya Donate.
Diari Oficial de la Generalitat Valenciana


Sumari del DOGV 8325, del 26-06-2018 (2018/5922)

Notificació de la sentència dictada en el procediment de modificació de mesures número 224/2017.
------------------------------------------------------------------------------------------------

### Dades del document

Número de DOGV
:   8325

Data del DOGV
:   26-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5922


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de modificació de mesures número 224/2017. [2018/5922]  
Procediment: família. Modificació mesures supòsit contenciós número 224/2017.  
Demandant: Khadidja Belbachir.  
Procurador: María José Alcocer Blasco.  
Demandat: Ali Djedid.  
Antonio Salvador Rodríguez-Moldes Peiró, lletrat de l'Administració de justícia del Jutjat de Primera Instància número 9 de València, mitjançant aquest edicte faig saber que, en les actuacions de família, modificació mesures supòsit contenciós, seguides amb el número 224/2017, a instàncies de Khadidja Belbachir contra Ali Djedid, en situació de rebel·lia, en les quals, en data 5 de juny de 2018, ha recaigut sentència la part dispositiva de la qual diu així:  
  
«Estime la demanda interposada per la representació processal de Khadidja Belbachir contra Ali Djedid; modifique les mesures acordades en les actuacions 868/2012 en els termes següents:  
La pàtria potestat sobre la filla comuna de les parts serà exercida exclusivament per la mare; se suspén el règim de visites entre la menor i el demandat.  
Es fixa la pensió d'aliments de la filla en 150 - mensuals, revalorables anualment de conformitat amb l'índex de preus al consum; les despeses extraordinàries es pagaran a mitges.  
En la resta, es mantenen les mesures acordades en la sentència anterior.  
Cada part ha de pagar les costes causades a instàncies seues i les comunes, a mitges.  
Aquesta és la meua sentència contra la qual es pot interposar un recurs d'apel·lació en el termini de vint dies comptats des de l'endemà a la seua notificació, d'acord amb la nova redacció de l'article 458.1 de la Llei d'enjudiciament civil donada per la Llei 37/2011, de 10 d'octubre, i amb el dipòsit previ de la quantitat de 50 - en el compte de consignacions d'aquest jutjat; la pronuncie, mane i firme.»  
  
I perquè valga de notificació de forma deguda a Ali Djedid, en rebel·lia, expedisc i firme aquest edicte.  
  
València, 7 de juny de 2018.- El lletrat de l'Administració de justícia: Antonio Salvador Rodríguez-Moldes Peiró.
Diari Oficial de la Generalitat Valenciana


Sumari del DOGV 8348, del 27-07-2018 (2018/7440)

Extracte de la Resolució de 18 de juliol de 2018, de la directora general de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, per a l'exercici 2018.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8348

Data del DOGV
:   27-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7440


Data del document
:   18-07-2018

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 18 de juliol de 2018, de la directora general de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, per a l'exercici 2018. [2018/7440]  
  
BDNS (identif.): 384469.  
  
De conformitat amb el que preveu l'article 20.8.a de la Llei 38/2003, de 17 de novembre, general de subvencions, es publica l'extracte de la Resolució de 18 de juliol de 2018, el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
i en la pàgina web de l'IVACE http://www.ivace.es  
  
Únic  
S'amplia en 591.000 euros la dotació pressupostària corresponent a la convocatòria d'ajudes per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, aprovada per Resolució de 29 de gener de 2018, del president de l'IVACE (DOGV 8227, 05.02.2018). El pressupost total per a la dita convocatòria serà en conseqüència de 2.591.000 euros, amb càrrec a la línia pressupostària PT055000, «Finançament empresarial i de centres tecnològics».  
  
València, 18 de juliol de 2018.- La directora general de l'IVACE: Júlia Company Sanus.
Diari Oficial de la Generalitat Valenciana


Sumari del DOGV 8276, del 18-04-2018 (2018/3045)

Llista provisional de persones admeses i excloses en el procés selectiu per a cobrir 8 places de policia local.
---------------------------------------------------------------------------------------------------------------

### Dades del document

Número de DOGV
:   8276

Data del DOGV
:   18-04-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/3045


Data del document
:   15-03-2018

Organisme emissor
:   Ajuntament de Picassent

Tipus de document
:   Anunci

Anàlisi jurídica

 Descriptors 

:   * Picassent

Llista provisional de persones admeses i excloses en el procés selectiu per a cobrir 8 places de policia local. [2018/3045]  
De conformitat amb el que estableixen les bases selectives per a cobrir en propietat 8 places de l'escala bàsica de policia local, categoria agent, vacants en l'Ajuntament de Picassent, les relacions provisionals de persones aspirants admeses i excloses en l'esmentat procés han sigut publicades en el BOP número 53 de data 15 de març de 2018.  
  
El termini de presentació de reclamacions de 10 dies hàbils s'iniciarà l'endemà de la publicació del present anunci en el DOGV.   
  
En cas de no presentar-se cap reclamació les llistes provisionals esdevindran automàticament definitives.  
  
Picassent, 15 de març de 2018.- L'alcaldessa: Conxa Garcia Ferrer.
Diari Oficial de la Generalitat Valenciana


Sumari del DOGV 8210, del 11-01-2018 (2017/11916)

Formalització del contracte número 17/119. Obres de tancament del complex de València Sud de FGV.
-------------------------------------------------------------------------------------------------

### Dades del document

Número de DOGV
:   8210

Data del DOGV
:   11-01-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/11764


Data del document
:   15-12-2017

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte d'obres

Formalització del contracte número 17/119. Obres de tancament del complex de València Sud de FGV. [2017/11715]  
1. Entitat adjudicadora.  
a) Organisme: Ferrocarrils de la Generalitat Valenciana. Partida de Xirivelleta, s/n, 46674 València. Telèfon 393 653 954 Fax 433 696 129.  
  
b) Dependència que tramita l'expedient: Unitat d'Adquisicions.  
  
c) Número d'expedient: 17/119.  
  
2. Objecte del contracte  
a) Tipus de Contracte: obres-Instal·lacions.  
b) Descripció de l'objecte: obres de tancament del complex de València Sud d'FGV.  
c) Lots: no.  
d) CPV: 45213321-9.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa.  
  
4. Pressupost base de licitació  
Import base de licitació: 219.132,43 - (IVA exclòs).  
  
5. Adjudicació i formalització del contracte  
a) Data d'adjudicació: 22 de novembre de 2017.  
b) Data del contracte: 4 de desembre de 2017.  
c) Contractista:  
COMSA, SAU.  
d) Nacionalitat: espanyola.  
e) Importe: 182.186,70 - (IVA exclòs).  
f) Termini d'execució: 6 mesos.  
  
València, 15 de desembre de 2017.- El director gerent: Juan Andrés Sánchez Jordán.
Diari Oficial de la Generalitat Valenciana


Sumari del DOGV 8267, del 05-04-2018 (2018/2556)

Informació pública de l'acord de dissolució de la cooperativa i del nomenament de l'òrgan de liquidació.
--------------------------------------------------------------------------------------------------------

### Dades del document

Número de DOGV
:   8267

Data del DOGV
:   05-04-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/2556


Organisme emissor
:   Vallsetrans Transportes, COOP V.

Tipus de document
:   Anunci

Informació pública de l'acord de dissolució de la cooperativa i del nomenament de l'òrgan de liquidació. [2018/2556]  
José Eugenio Oltra Catalá, titular del DNI 55495817G, en qualitat de secretari del Consell Rector de la cooperativa i de l'Assemblea General extraordinària i universal de la cooperativa Vallsetrans Transportes Coop. V., titular del CIF D36942533, certifique:  
Que tal com consta en el llibre d'actes de l'Assemblea General de la cooperativa, resulta el següent:  
1. Que en data 27 de gener de 2018 i al domicili social de la cooperativa situat al passeig de les Germanies, núm. 2-A, entresolat F de la ciutat d'Ontinyent 46311 (València), va tindre lloc l'Assemblea General de la cooperativa amb caràcter extraordinari i universal.  
2. Que es va formar la llista d'assistents, que va ser firmada per tots els socis i pel president i pel secretari de l'Assemblea.  
3. Que es va formar l'oportú ordre del dia que va ser acceptat per tots els assistents i, constant com a punt tercer de l'ordre del dia el de «dissolució de la cooperativa i nomenament de l'òrgan de liquidació», es van adoptar per unanimitat dels presents els acords següents:  
  
a) Els socis aproven per unanimitat dissoldre la cooperativa Vallsetrans Transportes Coop. V.  
b) Es nomena l'òrgan de liquidació de la societat que queda compost pels següents socis de la cooperativa:  
- Enrique Borredá Montés. Titular del DNI 35905433I.  
- José Eugenio Oltra Catalá. Titular del DNI 82260538M.  
- Francisco Valiente Fernández. Titular del DNI 31229213I.  
c) L'acord de dissolució i nomenament de l'òrgan de liquidació es publicarà en el Diari Oficial de la Generalitat Valenciana i en un diari de gran difusió en el territori del domicili social. Així mateix, se sol·licitarà la seua inscripció en el Registre de Cooperatives transcorregut un mes des de la seua publicació.  
Ultimada pel secretari la redacció de l'acta, aquest la llig i queda aprovada la seua redacció per unanimitat dels socis Enrique Borredá Montés, José Eugenio Oltra Catalá i Francisco Valiente Fernández.  
  
  
Ontinyent, 1 de febrer de 2018.- El secretari del Consell Rector: José Eugenio Oltra Catalá.
Diari Oficial de la Generalitat Valenciana


Sumari del DOGV 8220, del 25-01-2018 (2017/11673)

Notificació de la sentència dictada en el judici verbal número 175/2017.
------------------------------------------------------------------------

### Dades del document

Número de DOGV
:   8220

Data del DOGV
:   25-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11172


Organisme emissor
:   Jutjat de Primera Instància Número 4 de Vila-real

Tipus de document
:   Edicte

Notificació de la sentència dictada en el judici verbal número 175/2017. [2017/11989]  
Demandant: Banco Mare Nostrum, SA.  
Procuradora: Carmen Rubio Antonio.  
Demandat: ignorats ocupants carrer Senda Pescadores 40-B-2.  
Procurador/a: -  
Ángel Luis Tomaselli Rojas, secretari del Jutjat de Primera Instància i Instrucció número 4 de Vila-real, faig saber Que en aquest Jutjat se segueix judici verbal (desnonament precari - 250.1.2) [JVP] 000175/2017 instat per Banco Mare Nostrum, SA, contra els ignorats ocupants carrer Senda Pescadors 40-B-2, en la qual es va dictar sentència en data 28 de setembre de 2017 que té l'encapçalament i la part dispositiva que literalment són com segueix:  
  
«Dispositiva  
Estime la demanda formulada pel procurador, en nom i representació de Banco Mare Nostrum, SA, contra ignorats ocupants de l'habitatge siti al carrer Senda Pescadors número 40, bloc B-2 sis, pis 1.º, porta 6, de Vila-real, declarat en situació de rebel·lia processal.  
  
Declare que pertoca el desnonament per precari sobre l'habitatge esmentat.  
Condemne la part demandada a pagar les costes d'aquest procediment.  
Contra aquesta sentència es pot interposar un recurs d'apel·lació.»  
  
I perquè valga de notificació a les persones esmentades que es troben en parador ignorat, expedisc aquest edicte.   
  
Vila-real, 28 de setembre de 2017.- El secretari judicial: Ángel Luis Tomaselli Rojas.
Diari Oficial de la Generalitat Valenciana


Sumari del DOGV 8226, del 02-02-2018 (2018/437)

Informació pública de l'aprovació del projecte del nou escut.
-------------------------------------------------------------

### Dades del document

Número de DOGV
:   8226

Data del DOGV
:   02-02-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/437


Organisme emissor
:   Ajuntament d'Orihuela

Tipus de document
:   Anunci

Informació pública de l'aprovació del projecte del nou escut. [2018/437]  
El Ple de l'Ajuntament, en sessió ordinària celebrada el dia 28 de desembre de 2017, va adoptar, entre altres, l'acord següent:  
Primer. Aprovar el projecte de nou escut d'Orihuela, com un dels símbols principals de la ciutat, d'acord amb les característiques i els fonaments assenyalats en l'estudi tècnic realitzat a este efecte.  
  
Segon. Publicar el present acord per un termini de 20 dies hàbils, per mitjà d'anuncis en el tauler d'edictes de l'Ajuntament d'Orihuela i en el Diari Oficial de la Generalitat Valenciana als efectes que tots els qui tinguen interés en l'assumpte puguen examinar-lo i formular les al·legacions que consideren convenients.  
Tercer. Notificar el present edicte a la regidoria proponent i als grups polítics municipals als efectes pertinents.  
  
«Descripció de l'escut proposat.  
Escut de tipus ibèric, de forma quadrilonga de punta redona, tallat. 1r En camp de sinople, l'au oriol en or, nimbat, amb ales desplegades, posat en un tronc amb la seua urpa esquerra i armat amb espasa en la dreta. S'adopta com a figura el model de 1703 representat en la Recopilació dels Estatuts, Privilegis i altres Reals Ordes donats a la Molt Noble i Molt Lleial Ciutat d'Orihuela per al seu govern, composta per Thomás Martínez, i imprés en el dit any per Jayme Mesnier. 2n En camp d'or, quatre pals de gules.  
Timbre: corona real oberta d'acord amb la tradició valenciana.  
  
Fonaments  
Pardal oriol, símbol parlant de la ciutat d'Oriola/d'Orihuela, al costat de les armes del Regne de València, pròpies de la seua condició de ciutat de reialenc. Ambdós elements usats en la ciutat des d'època immemorial.»  
Cosa que es publica als efectes del que estableix l'article 18 del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
La documentació es podrà consultar en el tauler d'anuncis d'https://orihuela.sedelectronica.es, així com en les oficines de l'Àrea de Festivitats, situades al carrer de Soleres, número 6 d'aquesta ciutat, en horari d'atenció al públic.  
  
Orihuela, 16 de gener de 2017.- La regidora de Festivitats: María Dolores Rocamora Gisbert.